السلام عليكم ورحمة الله وبركاته اهلا بحضراتكم في المقطع رقم سبعمية اربعة واربعين من مقاطع حظر التجول والحلقة الخامسة والسبعون من حلقات تدبر سورة البقرة ارجو من حضراتكم تجيبوا المصاحف
واقرا معي الاية متين تلاتة وتلاتين اقروا معي متين تلاتة وتلاتين كده اعوذ بالله السميع العليم من الشيطان الرجيم والوالدات يرضعن اولادهن حولين كاملين لمن اراد ان يتم الرضاعة وعلى المولود له رزقهن وكسوتهن بالمعروف
لا تكلف نفس الا وسعها لا تضار والدة بولدها ولا مولود له بولده وعلى الوارث مثل ذلك فان اراد فصالا عن تراض منهما وتشاور فلا جناح عليهما وان اردتم ان تسترجعوا اولادكم فلا جناح عليكم اذا سلمتم ما اتيت
واتقوا الله واعلموا ان الله بما تعملون بصير شوفوا يا جماعة احنا من اول الاية متين سبعة وعشرين لغاية متين سبعة وتلاتين. هنفضل كده نتكلم في الطلاق واحكام الطلاق والعدة والرجعة والطلاق البائن والطلاق البينونة كبرى والبينونة صغرى ولو حبوا يرجعوا بعد العدة لما تخلص
في وسط الايات دي كلها تيجي الاية متين تلاتة وتلاتين في النص بالزبط تتكلم عن الرضاعة ليه فكروا كده معي ايه يعني هدفها ايه طيب شف كده الاية اللي قبلها متين اتنين وتلاتين وحاول تفهم هدفها ايه
متين اتنين وتلاتين بتقول ايه واذا طلقتم النساء فبلغن اجلهن فلا تعضلوهن ان ينكحن ازواجهن اذا تراضوا بينهم بالمعروف وقلنا الاية دي بيتكلم فيها اهل المرأة اللي عدتها انتهت. وهي وطالقها حنوا لبعض. وقالوا احنا خدنا درس وهنتجوز تاني ونبدأ من اول وجديد
وربنا يبارك لنا. فربنا بيكلم اهلها وبيكلم ابوها اللي ممكن يكون زعلان من طليقها علشان اسناء المشاكل شدوا مع بعض وقل ادبه عليه. فبيقول له ما تبقاش عقبة في طريق سعادة بنتك. يبقى هدف الاية هو لم الشمل. لم شمل الزوج والزوجة
وقبلها كمان كلم الزوج اللي طلق وقعد نايم في العسل ومش بيحسب العدة فالقرآن بيديله ويك اب كول قبل العدة ما تخلص وبيقول له واذا طلقتم النساء فبلغن اجلهن فامسكوهن بمعروف او سرحوهن بمعروف ولا تمسكوهن ضرارا لتعتدوا. اصحى يا اللي نايم على روحك
طليقتك بقى لها كم يوم وتنقضي العدة قرر وخلص هترجعوا وتعيشوا مع بعض بالمعروف والمعروف هنا معناها ان هي كمان عاوزة ترجع مش راجعة غصب عنها ولا خلاص قررت الانفصال؟
وهتعيشوا برضو بالمعروف. فتجد الاية متين واحد وتلاتين ايضا هدفها لم الشمل لم شمل الزوجين قبلها كمان خوفوا من تكرار الطلاق وقال له التالتة تابتة. بعد كده خلاص قبلها يرجع لمتين تسعة وعشرين. ما احنا انا باحاول افهم ميتين تلاتة وتلاتين جاية بتتكلم في الرضاعة ليه
انتم فاهمين انا ليه ؟ هو ده الاسئلة اللي لازم الواحد يسألها لنفسه قبلها فان طلقها فلا تحل له من بعده حتى تنكح زوجا غيرك. كانت بتتكلم على الاية متين تمانية وعشرين ومتين تسعة وعشرين بيتكلموا عن ايه؟ الطلاق
الكبرى اللي هو آآ لو لو طلق تلات مرات يعني هل انت لا بتقول له هتقدر تتحمل ان زوجتك وانت ما زلت يعني عاوزها تتجوز راجل تاني غيرك وان انت تتركن على دكة الاحتياطي لما يبقى هو يموت ولا يطلقها تبقى ترجع تتجوزها فبرضو الهدف لم الشمل عن طريق تخويف الزوج من تكرار الطلاق
لو كل ده ما جابش نتيجة ايه اللي ممكن يجيب نتيجة ويلم الشمل تفتكروا ايه مم البيبي البيبي الجميل اللي لسة جاي وبيرضع فتيجي اية طويلة بعد ده بقى في متين تلاتة وتلاتين عند طفل رضيع صغير هيعيش
في اسرة مفككة وهيعاني من هذا التفكك خلي بالك ويعيش في اسرة مفاجئة ليه؟ لانه ما الام عايزة تتجوز ايه اللي يخليها تقعد ترضعه سنتين مين اللي هيجي يتجوز واحدة بترضع؟
ومعها عيل يعني ابنها يعني بياخد زوجة معها عيل بيرضع يا بيرضع يا بيعيط يا بيبكي دي جوزة ايه دي هي كمان هتفكر انها تفطم الولد بدري ويتظلم او تشوف له مرضعة غيرها. فالاية ايضا وانت مش دريان هي هدفها لم الشمل. بتقول لهم ركزوا لو فيه عيل جاي
حاجة ما فيش داعي بقى العيال تتبهدل شفتم دقة اختيار مكان الاية متين تلاتة وتلاتين بص معي بقى متين تلاتة وتلاتين والوالدات يرضعن اولادهن حولين كاملين لمن اراد ان يتم الرضاعة. وعلى المولود له
رزقهن وكسوتهن بالمعروف. لا تكلف نفس الا وسعها الوالدات هنا مقصود بها المطلقات اللي ولدوا اطفال رضع قبل الطلاق او بعد الطلاق على طول فربنا زكر مصلحة الطفل وهي انه يرضع طبيعي سنتين كاملتين
وربنا ذكرها في سورة خبر والوالدات يرضعن اولادهن حولين كاملين. يعني ده الطبيعي وده الصح وبعدين قال ايه لمن اراد ان يتم الرضاعة طب ليه ليه يفطموا الطفل بدري ما هو ممكن تكون صحة الام
مش قادرة انها ترضع سنتي ممكن يكون الطفل عائق قصاد جوازها زي ما قلنا ما هي مطلقة فتبقى عاوزة تفطمه بدري علشان تتزوج او لاي سبب صحي ده معنى لمن اراد ان يتم الرضاعة
اه وليه ربنا قال كده ربنا وضع قاعدة في سورة الاحقاف قاعدة اللي هي امثل شيء عشان عشان الطفل يعني اكتر شيء صحي قال ووصينا الانسان بوالديه احسانا. حملته امه كرها ووضعته كرها
وحمله وفصاله ثلاثون شهرا. مدة الحمل مع الرضاعة تلاتين شهر طب ليه ضم الحمل مع الرضاعة مع بعض لان في اطفال بتتولد بدري يعني في اطفال تتولد في الشهر السابع دول جسمهم محتاج رضاعة اكتر
يعني اقل مدة حمل ست شهور وفي الحالة دي الام المفروض ترضع سنتين كاملتين بقى. يبقى ده هو اللي عايز يتم الرضاعة حوالين كاملين اربعة وعشرين شهر لكن لو طفل اتولد
في اخر او منتصف الشهر التاسع. يعني ولد مولود طبيعي. دي ممكن ترضعه واحد وعشرين شهر بس او عشرين شهر بس لكن الرضاعة تمامها سنتين كفاية جدا وبعد كده ياكل. والوالدات يرضعن اولادهن حولين كاملين
اليني لمن اراد ان يتم الرضاعة. وعلى المولود له رزقهن وكسوتهن. المولود له يعني ابو الطفل اللي مطلق وقاعد مستريح وحاطط رجل على رجل. والست طليقته هي اللي بترضع وبتغير وطالع عينها معه
وكمان ما حدش عايز يتجوزها عشان معها بيبي صغير بيرضع يا بيرضع يا بيعيط. دي ان شاء الله بقى هتجيب اكلها وشربها وكسوتها منين شفتم شفتم القرآن بيفكر في ايه
وعلى المولود له رزقهن وكسوتهن بالمعروف. سنتين دي طليقة ايوة سنتين مش هي اللي بترضع لك ابنك! الله كنت حضرتك قاعد يعني انت اللي هتصرف على ابنك وعلى الست اللي بترضع له كمان. بترضعه
وعلى المولود له رزقهن يعني الاكل وده دليل ان المقصود انها المطلقة ان الامة دي مطلقة يعني هي لو لو لو ام عادية زوجة عادية هي من حقها انها تاكل وتشرب وتلبس على حساب جوزها
ما لهاش دعوة بالرضاعة الموضوع. لكن ده ده دليل انها لانها مطلقة وبترضع اللي ابو الولد اللي بيرضع ده عليه ان هو يجيب اكلها وشربها وكسوتها خلاص بس كسوتها ايه بقى نوعها؟
وكسوتهن بالمعروف. يعني بالمتعارف عليه في الوسط بتاعكم مش لازم يشتري ملابس تكون ماركات غالية لأ بالمعروف عارفين الكلام ده معناه ايه بالنسبة للراجل انه بعد ما يطلقها ولو طلع في بطنها عيل هيفضل يصرف عليها اكل وشرب وملابس لمدة سنتين
لو واحد شغل مخه طب ايه اللي يخليه يطلق انت كده كده بتصرف ما تلم شمل الاسرة دي ورجع مراتك وخلي ابنك او بنتك ده يتولد ويعيش في اسرة متماسكة طبيعية وهو نفس الصرف اللي بتصرفه
يمكن اقل كمان هتعيش معك في نفس البيت. يبقى هذا التشريع ايضا من اهدافه لم الشمل. الانسان لما يفكر فيه كل آآ يعني القوانين المصاغة بحيس تزق الانسان على لم الشمل. ايوة الطلاق حلال في الاسلام وجائز في الاسلام لكن الاسلام كل شهر
قلت له تفاصيل يصعبها شوية عشان يخلي الناس تكرهه وتسقطه من اختياراتها او ما يبقاش اول اختيار عندها طيب رزقهن وكسوتهن يعني ايه؟ رزقهن. يعني لازم يشيل رز ولحمة ويوديهم كل اسبوع
او كسوتهن يعني لازم يشتري لها فستان جديد كل قد ايه وهيشتريه ازاي والمقاس والموديل ويعمل ايه ؟ ما ينفعش يدي فلوس بهذه القيمة وخلاص ولا لازم رزقهن وكسوتهن ياخد رز ولحمة كل آآ شهر وياخد لها قماش او ياخد لها فساتين مش معقول
بصوا يا جماعة ربنا قال بعدها على طول لا تكلف نفس الا وسعها. المجتمعات دي كانت مجتمعات بدوية ما بتتعاملش بالدرهم والدينار بالاشياء هو عليهم رزقهن يقوم رايح مودي اكل. عليهم كسوة تون يروح يودي لها قماش
انما في مجتمعات اخرى رزقهن وكسوتهن يعني شيك يعني فلوس بتتحط في الحساب بتاع البنك فازا ده معناه انه بيدفع الفلوس اللي تكفي تكفيها تكفي مصاريفها طيب لا تكلف نفس الا وسعها
تمام طيب ما في وسعه هو وسعه انه يقعد سنتين يصرف عليها وعلى ابنها اه في وسعه ما دام ربنا الزمه بانه يقعد سنتين يصرف على طليقته على ابنه اللي هي بترضعه يبقى ده في وسعه
خلاص عشان بس الناس تبقى فاهمة ان لا تكلف نفس الا وسعها. يعني انا ابدأ اعمل اي طاعة او ادي اي امر من اوامر ربنا. واول ما احس ان انا مش قادر اقوم موقف
لأ مين قال لك هزا الكلام؟ لأ ربنا يكلفك بحاجة يبقى في وسعك. بس بعد كده ادى لك رخص. يعني ايه رخص؟ يعني مسلا هتصوم تلاتين يوم في رمضان يبقى ما دام ربنا الزمنا بهذا يبقى ده في وسع الانسان. خلاص منتهي الموضوع
لكن ادى لك رخصة تفطر في السفر وادى لك رخصة تفطر في المرض. لان ده هيبقى شاق عليك وصعب عليك. فربنا يدي لك الرخصة. لكن بيلزمنا بما هو في وسعنا. وبيدينا الرخص لانه يعلم المرهق بالنسبة لنا ايه
اقرأ كده. لا تضار والدة بولدها ولا مولود له بولده قاعدة. استخدام الاطفال في حرب بين المطلقين من هي عنه اللي ياخد العيال ويحرم منهم امهم. واللي تاخد العيال وتحرم ابوهم يشوفهم. ايه ده! كل ده حرام! منهي عنه! لا يستخدم في الحروب
ما تستخدموش الاولاد كاداة لالحاق الضرر ببعض علشان ربنا يبارك لكم في ولادكم لا تضار والدة بولدها. ولا مولود له بولدها وعلى الوارث مثل ذلك. يعني انت فرضنا ابو الولد ده مات
هي طلقها وبعدين آآ وداها رزقهن وكسوتهن شهر ولا شهرين ومات مين هيصرف على الست دي الورثة بتوع جوزها المسؤولين مين ورث؟ طبعا ابنها ورس. او الطفلة او الطفلة اللي بترضعه ورست
ولكن ايضا ما يتصرفش عليها من فلوس ابنها الورثة التانيين اللي ورسوا ممكن يكون عنده اب وعنده ام كل واحد خد الستس آآ ممكن عنده اخوات ولاد وهي الرضيعة بنت فاخوته الولاد ورسوا
عليهم كسوة طليقته واكل طليقته. مصاريف طليقته عليها. طول ما هي بترضع لغاية سنتين طيب فان اراد فصالا عن تراضي منهما وتشاور فلا جناح عليهما ان اردتم وان اردتم ان تسترضعوا اولادكم فلا جناح عليكم اذا سلمتم اذا سلمتم ما اتيتم بالمعروف. طيب
لو الاب والام بقى الزوج والزوجة المطلق الطليق والمطلقة. المطلق والمطلقة. قرروا يفطموا الولد ده ممكن ان ربنا قال في اول الاية والوالدات يرضعن اولادهن حولين كاملين لمن اراد ان يتم الرضاعة
فده الافضل لكن مش شرط. لو فيه زروف تمنع الام انها تستمر في الرضاعة. ممكن حاجة من اتنين يا اما يفطموا الطفل بشرط ان ده يبقى عن تراض منهما وتشاور
ماشي عن تراض منهما وتشاور او يسترضعه يروحوا يجيبوا له مرضعة طيب تعالى بقى نتكلم عن تراضي منهما وتشاورا دي معناها ايه يعني هم الاتنين خل بالك ده واحد مطلق وواحدة وطلقته
هم الاتنين يتشاوروا. ويبقوا راضيين بالقرار بتاع فطام الطفل. الفصال هي يعني فطام احنا بنتكلم عن اتنين مطلقين. الاسلام بيقول لهم تقعدوا وتتشاوروا وتتراضوا وتوصلوا لحل في مصلحة ابنكم. يبقى القرآن بيسعى لايه
لم الشمل هيقعدوا يتكلموا ويمكن كيلو كلمة حلوة تطلع من هنا وكلمة تانية من هنا يلتئم الجرح ويرجعوا هنا في رد كمان على الناس اللي بتقول وركزوا بقى معي اوي دي شبهة شبهة كبيرة جدا
شبهة كبيرة جدا ناس بتقول الاسلام اتاح للرجل اذلال للمرأة واذلال زوجته والتحكم في البيت بشكل ديكتاتوري جدا بيلغي شخصية المرأة تماما ليه ؟ كده ما هو الرجال قوامون على النساء. يعني هو كلمته الاخيرة هي الكلمة اللي لازم تمشي
طيب ازا كان المطلقين هيقعدوا ويتشاوروا ويتراضوا في موضوع صغير زي رضاعة الولد يبقى الازواج مش اولى ان هم كمان هيتشاوروا ويتراضوا في كل حاجة تعال اقول لك بقى يعني ايه الرجال قوامون على النساء؟ عشان الناس مش فاهمة الاية دي. احنا شرحناها قبل كده. لكن خلينا نشوفها
تاني دلوقتي الرجال قوامون على النساء بما فضل الله بعضهم على بعض وبما انفقوا من اموالهم القوامة يا سلطة يكتسبها الرجل نتيجة تقديمه للخدمتين دول. الحماية لانه الاقوى والاقدر على حماية الاسرة والتصدي
دي بقوته البدنية لاي اعتداء ماشي نتيجة ان هو اقدر بدنيا بياخد سلطة معينة في المجال ده. مجال الحماية الحاجة التانية هو بينفق وبيغطي النفقات بالكامل بتاعة البيت يبقى هو له القوامة في الموضوع ده بتاع الفلوس برضه
طيب يعني ايه نوع القوامة؟ يعني احنا عايزين نصرف انه عايزين نشتري بيت جديد. عايزين نشتري عربية جديدة. طيب هي لها رأي هو له رأي تاني حاول يقنعها ما فيش فايدة حاول يتشاور لكن في الاخر خالص لو فضلوا مختلفين. كلام مين اللي هيمشي؟ كلام اللي جايب الفلوس
لو هو اللي جايب الفلوس خلاص هيشتري عربية جديدة نفترض مسلا رجل عاجز مشلول مسلا وده مش بيقدم خدمة الحماية الجسدية لانه لا يملك القوة لذلك هل يقدر يمشي كلامه ويقول لزوجته الدنيا حر سيب الشباك مفتوح واحنا نايمين وهم اصلا نايمين في الدور الاول
لأ هنا القوامة لها هي لان هي اللي هتقف وتتصدى للحرامي اللي هينط من الشباك هي اللي هتعرض نفسها للخطر. بالتالي الكلمة هتبقى كلمتها هي في المسألة دي. الكلمة النهائية بعد التراضي والتشاور وما فيش فايدة هي اللي متحملة المسئولية
مسئولية البيت كله نفس الكلام واحدة بتشتغل وبتصرف على البيت وزوجها قاعد من الشغل ومش لاقي يصرف على البيت ادي حالة متكررة وموجودة كتيرة. الراجل مش لاقي شغل الشركة اللي بيشغل فيها قفلت ومش لاقي شغل تاني
هل يملك يقول لها اديني ميت جنيه انا نازل اقعد على القهوة مع اصحابي ممكن يقول لها؟ لكن هل يملك ان كلمته لازم تمشي؟ لأ القوامة لها هي. وكلامها هي اللي هيمشي لان هي اللي بتجيب الفلوس
هي بتصرف بالفلوس اللي ورثتها من ابوها الله يرحمه او اللي بتكسبها من عرق جبينها. يبقى القوامة هي درجة ادارية بتعطي السلطة او سلطة الكلمة الاخيرة في موضوعين المال والحماية للي بيقدمهم. امال باقي الموضوعات اللي بتهم الاسرة؟ القرار لمين؟ اي حاجة غير كده لازم فيها التراضي والتشاور
لما يبقى فطام الطفل الطفل يعني مش من حق الام تاخد قرار لوحدها ان تبدأ تأكل الولد لأ مش من حقها لازم الاب يكون داخل في الموضوع وبيتشاور وتم مشاورته ووافق على الكلام ده وراضي بكده
الله! يعني مش من حق الاب يقول لها باقول لك ايه من النهاردة الولد هيبدأ ياكل. لأ برضه مش من حقه يمشي اللي في دماغه احنا بنتكلم عن تشاور وتراضي ده نزام بيت لمصلحة البيت كله لان انها جوازة هي مش خناقة
فان اراد فصالا عن تراض منهما وتشاور فلا جناح عليهما. وان اردتم ان تسترضعوا اولادكم فلا جناح عليكم اذا سلمتم ما اتيتم بالمعروف وازا عاوزين تجيبوا مرضعة ترضع الولد هي بدل امه مش مشكلة
طالما هتبقوا كرماء مع هذه المرأة اذا سلمتم ما اتيتم بالمعروف. عشان يبقى قلبها على ابنكم ما ترموش الولد مع واحدة وانتم مش عارفين هتهملوا ما تحسسوهاش انها بتعمل لكم خدمة لأ حسسوها انها مستفيدة من رضاعة الولد. عشان تعتني به
دي واحدة يعني قلب الام مش موجود عندها هي. خلي بالك ده الام سايبة الولد لواحدة تانية. يبقى تكونوا كرماء مع الست دي كده عشان تقدر تخلي بالها. شف بقى لما الاية
توصي الاب والام على الطفل يبقى مين ارحم بالطفل ده شف بقى الاية بتنتهي ازاي. واتقوا الله واعلموا ان الله بما تعملون بصير الحاجات دي كلها اللي زكرت في الاية ممكن الانسان يعملها او يخالفها من تحت لتحت من غير ما الناس تشوفه
لا تضار والدة بولدها ولا مولود له بولده. هي ممكن تتعبه جدا انه يشوف ابنه وتقول للواد النهاردة سخن حد يقدر يقولها حاجة الولد النهاردة بيكح مش هقدر اخرجه محدش يقول لها حاجة
وهو برضه ممكن يتعبها جدا في النفقة اللي بيدفعها اسناء الرضاعة لكن قدام الناس ما بيتعبوش بعض. لا المسألة دي محتاجة تقوى والانسان اللي مش هيتقي الله لازم يعرف ان الله سبحانه وتعالى بصير يرى كل ما يفعل. تقدر تخدع الدنيا كلها مش هتخدع ربنا
واتقوا الله اعلموا ان الله بما تعملون بصير وقدم بما تعملون عن بصير. مش مسلا بصير بما تعملون. ممكن غيره كمان بصير. لكن ربنا بما تعملونه بصير يعني هو هو الوحيد اللي ما تقدرش تخبي عنه اللي انت بتعمله
اقرأ معي الاية متين اربعة وتلاتين والذين يتوفون منكم ويذرون ازواجا يتربصن بانفسهن اربعة اشهر وعشرا. فاذا بلغن فلهن فلا جناح عليكم فيما فعلن فيه انفسهن بالمعروف. والله بما تعملون خبير. العدة في حالة المطلقة هدفها الرئيسي
هو استبراء الرحم. يعني نتأكد ان المرأة مش حامل قبل ما تتجوز رجل اخر. ويحصل اختلاط انساب يبقى اللي الراجل فاكر نفسه ده ابنه هو مش ابنه هو. لأ في حالة المتوفى عنها زوجها العدة هدفها استبراء الرحم ايضا وكمان الحداد على الزوج
مش ممكن يبقى يعني يعني آآ يصبح الزوج الحبوب اللي عشنا معه اجمل ايام عمرنا عدته زي عدة اللي ما صدقنا من زلمه ومن عنفه بالطلاق. ده غير ده يا جماعة
ده لو هو يعني طبعا يعني المطلق زالم فعلا وعنيف فعلا هو مش كلهم كده. لكن اللي بنقوله انه ده غير ده المتوفى عنها زوجها ده يعني هتحزن عليه اكيد
وتبقى في حالة حداد مش معقول تطلع وتروح افرح وحفلات وجوزها لسة ميت. يعني ما فيش احترام يعني والذين يتوفون منكم ويذرون ازواجا يتربصن بانفسهن اربعة اشهر وعشرة. اشمعنى الرقم ده؟ كم
الفتي اللي في الموضوع اللي ما فيش عليه دليل علمي لحد دلوقتي كبير جدا اصل البصمة الوراثية وده حقيقي في عالم في حاجة اسمها البصمة الوراثية للسائل المنوي. اه لكن ان آآ اتضح ان فعلا اربع شهور ومش عارف كم يوم وبتاع
ده كله كلام ما فيش عليه دليل علمي حتى الان هتقروا الكلام ده وما فيش حد قال لك اسم الباحث ايه واسم الجامعة اللي اتعمل فيها البحث ايه ومش لازم يكون السبب طبي عشان تبقوا عارفين. فيه اسباب اخرى نفسية واجتماعية واشياء كثيرة جدا. احنا يعني طول ما احنا يعني
بحيس ان احنا نبحث في الامر ده ونحاول نلاقي سبب علمي لكن لو ما لقيناش بنفزه تعبدا لان اللي خلق الرجل وخلق المرأة واعلم بما يصلح الرجل ويصلح المرأة هو اللي امر بذلك. انتهى الامر. امين يا رب. انا لله
احنا ملك لربنا نتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين
اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك وبكل اجسادنا. اللهم اجعل حبنا كله لك وسعينا كله في مرضاتك. اللهم اجعل اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا
ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف
ان في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم واحفظنا واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية وفي الشام وفي كشميرا وفي سريلانكا وفي الهند. وانصر كل من نصرهم واخذل كل من خذلهم
وطهر المسجد الاقصى من الدنس فانهم لا يعجزونك واكتب لنا ختم القرآن فيه اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على وتوحدت على دعوتك وتعاهدت على نصرة شريعتك
فوثق اللهم رابطتها وادم ودها واهدها سبلها واملأها بنورك الذي لا يخبو واشرح صدورنا بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك انك نعم المولى
ونعم النصير وصل اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله وبركاته غدا باذن الله في نفس هذا الموعد ان كنا من اهل الدنيا